gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8876, del 07-08-2020 (2020/6515)

CORRECCIÓ d'errades de la Resolució de 20 de juliol de 2020, de la Conselleria d'Innovació, Universitats, Ciència i Societat Digital, per la qual es convoquen beques per a alumnes que finalitzen els estudis universitaris durant el curs 2020/2021 en les universitats públiques de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8876

Data del DOGV
:   07-08-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6515


Data del document
:   31-07-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Correcció d'errades

Correcció d'errades

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

CORRECCIÓ d'errades de la Resolució de 20 de juliol de 2020, de la Conselleria d'Innovació, Universitats, Ciència i Societat Digital, per la qual es convoquen beques per a alumnes que finalitzen els estudis universitaris durant el curs 2020/2021 en les universitats públiques de la Comunitat Valenciana. [2020/6515]  
 S'han advertit alguns errors en diversos apartats de la Resolució de 20 de juliol de 2020, de la Conselleria d'Innovació, Universitats, Ciència i Societat Digital, per la qual es convoquen beques per a alumnes que finalitzen els estudis universitaris durant el curs 2020/2021 en les universitats públiques de la Comunitat Valenciana (DOGV 8867, 27.07.2020), tant en valencià com en castellà. Se'n fa ara l'esmena pertinent.  
  
Apartat 3. Finançament.  
On diu: «amb càrrec als pressupostos de la Generalitat per a l'any 2019»;  
Ha de dir: «amb càrrec als pressupostos de la Generalitat per a l'any 2020».  
  
Apartat 14.5  
On diu: «... Així mateix, s'ha d'acreditar que aquestes situacions concorrien a 31 de desembre de 2018»;  
Ha de dir: «... Així mateix, s'ha d'acreditar que aquestes situacions concorrien el 31 de desembre de 2019».  
  
Apartat 14.6  
On diu: «... la documentació que acredite aquesta situació a 31 de desembre de 2018»;  
Ha de dir: «... la documentació que acredite aquesta situació el 31 de desembre de 2019»  
  
Alacant, 31 de juliol de 2020.- La consellera d'Innovació, Universitats, Ciència i Societat Digital: Carolina Pascual Villalobos.
Diari Oficial de la Generalitat Valenciana


Sumari del DOGV 8848, del 02-07-2020 (2020/5082)

Informació pública de la modificació de la Llei 21/2018, de 16 d'octubre, de mancomunitats de la Comunitat Valenciana
---------------------------------------------------------------------------------------------------------------------

### Dades del document

Número de DOGV
:   8848

Data del DOGV
:   02-07-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/5082


Data del document
:   29-06-2020

Organisme emissor
:   Presidència de la Generalitat

Tipus de document
:   Anunci

Descriptors 

:   * cooperació administrativa

Informació pública de la modificació de la Llei 21/2018, de 16 d'octubre, de mancomunitats de la Comunitat Valenciana [2020/5082]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en compliment del tràmit d'audiència previst en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
De conformitat amb el que estableix l'article 133.2 de la Llei 39/2015, d'1 d'octubre, del procediment administratiu comú de les administracions públiques, la Direcció General d'Administració Local inicia un període d'audiència pública durant un termini de 15 dies, comptat a partir de l'endemà de la publicació del present anunci en el Diari Oficial de la Generalitat Valenciana, com a part del procés de modificació de la Llei 21/2018, de 16 d'octubre, de mancomunitats de la Comunitat Valenciana, a tramitar en l'avantprojecte de llei de mesures fiscals, gestió administrativa i financera, i d'organització de la Generalitat, que acompanyarà la llei de pressupostos corresponent a l'exercici 2021.  
El text de la modificació podrà ser consultat en el web de Presidència de la Generalitat, en l'apartat «Normativa en tramitació» (http://www.presidencia.gva.es/va/normativa-en-tramitacion), i en el portal de transparència de la Generalitat (http://www.gvaoberta.gva.es).   
  
Les al·legacions, suggeriments i observacions, podran ser dirigits, perquè siguen considerats, al Servei de Coordinació amb les Diputacions Provincials i Mancomunitats, que els remetrà al Registre General de Presidència de la Generalitat, situat al carrer d'En Bou, 9-11, 46182 (València), dirigides a la Direcció General d'Administració Local o a través del correu electrònic: omegnuinmipbusfj@ghj.rr  
  
València,29 de juny de 2020.- El director general d'Administració Local: Antoni Such Botella.
Diari Oficial de la Generalitat Valenciana


Sumari del DOGV 8947, del 09-11-2020 (2020/9155)

Modificació de les bases específiques del procés de selecció per a la constitució de dues borses de treball, per a la provisió temporal de llocs de tècnic mitjà de gestió adscrits al Servei de Recursos Humans.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8947

Data del DOGV
:   09-11-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/9155


Data del document
:   30-10-2020

Organisme emissor
:   Ajuntament de Xirivella

Tipus de document
:   Correcció d'errades

Anàlisi jurídica

 Descriptors 

:   * Xirivella
    * concurs administratiu

Modificació de les bases específiques del procés de selecció per a la constitució de dues borses de treball, per a la provisió temporal de llocs de tècnic mitjà de gestió adscrits al Servei de Recursos Humans. [2020/9155]  
Mitjançant el present edicte es fan públiques la modificació de les bases específiques que regiran en el procés de selecció per a la constitució de dues borses de treball, per a la provisió temporal de llocs de tècnic mitjà de gestió adscrits al servei de Recursos Humans. Aprovades mitjançant Resolució de la Regidoria Delegada de Recursos Humans, Projectes Europeus, Desenvolupament Local i Ocupació, número 1763/2020, de 7 de juliol i modificades per Resolució 2778/2020, de 30 d'octubre, de 2020.  
  
Primer. Modificar la 3a base, paràgraf 3 (titulació)  
  
Ha de dir:  
Estar en possessió del títol de diplomat o grau en Dret, Relacions Laborals, Graduat Social, Ciències del Treball, diplomat o grau en Administració Pública, o els seus equivalents en llicenciatura, o certificat que acredite els tres primers cursos d'una llicenciatura o el primer cicle sempre que continga una càrrega lectiva mínima de 180 crèdits en la data en què acabe el termini de presentació d'instàncies. En tot cas, l'equivalència haurà de ser aportada per l'aspirant mitjançant un certificat expedit a aquest efecte per l'administració educativa competent en cada cas. En el mateix sentit, hauran d'acreditar-se les corresponents homologacions de l'Administració espanyola competent respecte de les titulacions expedides a l'estranger.  
  
  
Xirivella, 30 d'octubre de 2020. El regidor delegat de Recursos Humans, Projectes Europeus, Desenvolupament Local i Ocupació: Francisco Roque Navarrete Martínez.
Diari Oficial de la Generalitat Valenciana


Sumari del DOGV 8815, del 19-05-2020 (2020/3496)

RESOLUCIÓ de 15 de maig de 2020, de la consellera de Justícia, Interior i Administració Pública, per la qual es modifica la Resolució de 2 d'agost de 2019, sobre delegació de l'exercici de determinades competències en uns altres òrgans.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8815

Data del DOGV
:   19-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3496


Data del document
:   15-05-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 15 de maig de 2020, de la consellera de Justícia, Interior i Administració Pública, per la qual es modifica la Resolució de 2 d'agost de 2019, sobre delegació de l'exercici de determinades competències en uns altres òrgans. [2020/3496]  
Per mitjà de la Resolució de 2 d'agost de 2019, de la consellera de Justícia, Interior i Administració Pública, es van delegar determinades competències en uns altres òrgans (DOGV 8606, 05.08.2019).  
Amb la finalitat de dotar de més agilitat la gestió d'alguns assumptes la competència dels quals no es va delegar en aquell moment, es considera oportú, d'acord amb el principi d'eficàcia que regeix l'actuació de les administracions públiques, ampliar aquestes delegacions.  
En virtut d'això, i de conformitat amb el que es disposa en l'article 63 de la Llei 5/1983, de 30 de desembre, del Consell, i en l'article 9 de la Llei 40/2015, d'1 d'octubre, de règim jurídic del sector públic, resolc:  
  
  
Primer  
Modificar la Resolució de 2 d'agost de 2019, sobre delegació de l'exercici de determinades competències en uns altres òrgans, en els termes següents:  
Afegir a les delegacions efectuades en l'apartat segon, de les delegacions en la Sotssecretaria, la delegació de les competències següents:  
  
k) la tramitació d'emergència de la contractació, i  
l) l'aprovació dels encàrrecs de gestió a mitjans propis.  
  
Segon  
La present resolució de delegació de competències produirà efectes des de l'endemà de ser publicada en el Diari Oficial de la Generalitat Valenciana.  
  
València, 15 de maig de 2020.- La consellera de Justícia, Interior i Administració Pública: Gabriela Bravo Sanestanislao.
Diari Oficial de la Generalitat Valenciana


Sumari del DOGV 8871, del 31-07-2020 (2020/6208)

RESOLUCIÓ de 28 de juliol de 2020, del director general, per la qual s'esmena una omissió en la convocatòria de finançament bonificat "IVF-AUTÒNOMS I MICROEMPRESES"
--------------------------------------------------------------------------------------------------------------------------------------------------------------------

### Dades del document

Número de DOGV
:   8871

Data del DOGV
:   31-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6208


Data del document
:   28-07-2020

Organisme emissor
:   Institut Valencià de Finances

Tipus de document
:   Resolució

Correcció d'errades

 Descriptors 

:   * ajuda pública

RESOLUCIÓ de 28 de juliol de 2020, del director general, per la qual s'esmena una omissió en la convocatòria de finançament bonificat "IVF-AUTÒNOMS I MICROEMPRESES" [2020/6208]  
Advertida una omissió en la convocatòria de finançament bonificat «IVF-AUTÒNOMS I MICROEMPRESES», aprovada per Resolució del director general de l'Institut Valencià de Finances, d'11 febrer de 2020 (DOGV 8741, 17.02.2020), posteriorment corregida mitjançant Resolució de 26 de març de 2020 (DOGV 8774, 30.03.2020), i 19 de maig (DOGV 8819, 25.05.2020), es procedeix a la seua esmena.  
  
Resolc modificar la redacció de l'apartat 8 de l'article «Dotzé. Característiques dels préstecs bonificats», que ha de quedar redactat com segueix:  
8. El préstec incorporarà un tram no reembossable (TNR), l'import del qual serà igual al 0,9 % del producte entre els anys de duració del préstec i el seu valor nominal. No obstant això, el TNR no podrà superar en cap cas la xifra que resulte d'aplicar el 0,9 % al producte entre els anys de duració del préstec i un import equivalent a 500.000,00 euros, en operacions de circulant, i 750.000,00 euros, en operacions d'inversió.  
  
L'import del tram no reembossable romandrà constant fins al final de la vida del préstec; moment en què procedirà la seua aplicació, amb les excepcions que es deriven de les condicions de revocació de la bonificació, establides en els articles 22 i 23. No obstant això, en el cas que, per les circumstàncies assenyalades en els articles 17, 18 i 19, es produïra una variació o bé en el valor nominal del préstec, o bé en el termini de l'operació, l'IVF reestimaría l'import del tram no reembossable, sense perjudici del que s'estableix en l'article 18.5.  
  
  
València, 28 de juliol de 2020.- El Director General de l'IVF: Manuel Illueca Muñoz.
Diari Oficial de la Generalitat Valenciana


Sumari del DOGV 8930, del 20-10-2020 (2020/8460)

RESOLUCIÓ de 14 d'octubre de 2020, de la Universitat d'Alacant per la qual es nomena professora titular d'universitat en l'àrea de coneixement de Filologia Catalana.
---------------------------------------------------------------------------------------------------------------------------------------------------------------------

### Dades del document

Número de DOGV
:   8930

Data del DOGV
:   20-10-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/8460


Data del document
:   14-10-2020

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 14 d'octubre de 2020, de la Universitat d'Alacant per la qual es nomena professora titular d'universitat en l'àrea de coneixement de Filologia Catalana. [2020/8460]  
De conformitat amb la proposta elevada per la Comissió nomenada per a jutjar la plaça de professor/a titular d'universitat (DF02929), convocada per la Resolució de 2 de juny de 2020 (BOE de 09.06.2020), de l'àrea de coneixement de Filologia Catalana, Departament de Filologia Catalana, i presentada per la persona interessada la documentació a què fa referència la base novena de la convocatòria;  
Aquest Rectorat, en ús de les atribucions conferides per l'article 65 de la Llei orgànica 6/2001, de 21 de desembre, d'Universitats, i la resta de disposicions que la desenrotllen, ha resolt:  
  
Nomenar Carmen Arronis i Llopis, professora titular d'universitat de l'àrea de coneixement de Filologia Catalana, adscrita al departament de Filologia Catalana.  
  
Contra aquesta resolució, que esgota la via administrativa, pot l'interessat interposar recurs contenciós administratiu davant del Jutjat Contenciós-Administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que establix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant del rector, de conformitat amb el que es disposa en els articles 123 i 124 de la Llei 39/2015.  
  
  
Alacant, 14 d'octubre de 2020.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8820, del 26-05-2020 (2020/3576)

Modificació de la Resolució de 27 d'abril de 2018, de l'informe ambiental i territorial estratègic pel procediment simplificat del Pla especial del Cabanyal-Canyamelar i el seu entorn urbà. (PEC). Expedient número 03638-2016-223.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8820

Data del DOGV
:   26-05-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/3576


Data del document
:   19-05-2020

Organisme emissor
:   Ajuntament de València

Tipus de document
:   Anunci

Anàlisi jurídica

 Descriptors 

:   * València
    * pla d'urbanisme
    * administració local

Modificació de la Resolució de 27 d'abril de 2018, de l'informe ambiental i territorial estratègic pel procediment simplificat del Pla especial del Cabanyal-Canyamelar i el seu entorn urbà. (PEC). Expedient número 03949-2016-223. [2020/3576]  
La Junta de Govern Local de l'Ajuntament de València, en la sessió realitzada el 15 de maig de 2020, va adoptar l'acord que, en la part dispositiva, diu el següent:  
  
«Primer. Concloure que les modificacions substancials proposades en el document del Pla especial del Cabanyal-Canyamelar i el seu entorn urbà, presentades el 13 de maig de 2020, no tenen efectes significatius sobre el medi ambient, d'acord amb els criteris establits en l'annex VIII de la LOTUP.  
Segon. Donar compte del contingut d'aquest acord als serveis i organismes consultats tant en procediment ambiental com en la fase d'informació pública de la versió preliminar del pla, així com al públic que s'ha manifestat com a interessat per ostentar un interés legítim en aquesta fase, i incloure aquest acord en la documentació de l'instrument de planejament urbanístic.  
Tercer. Ordenar la publicació d'aquest acord en el Diari Oficial de la Generalitat Valenciana, als efectes previstos en l'article 51.7 de la LOTUP.  
Quart. El present acord no és susceptible de cap recurs per considerar-se acte de tràmit, sense perjudici dels recursos que, si és el cas, siguen procedents en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puga utilitzar-se els mitjans de defensa que s'estimen pertinents en dret.  
Cinqué. El present acord perdrà la vigència i cessarà la producció dels efectes que li són propis si, una vegada publicat en el DOGV, no s'ha aprovat el pla en el termini màxim de quatre anys des de la publicació. En tal cas, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
València, 19 de maig de 2020.- El secretari: Manuel Latorre Hernández.
Diari Oficial de la Generalitat Valenciana


Sumari del DOGV 8828, del 05-06-2020 (2020/3905)

Notificació de la sentència dictada en el judici verbal número 713/2019.
------------------------------------------------------------------------

### Dades del document

Número de DOGV
:   8828

Data del DOGV
:   05-06-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/3905


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el judici verbal número 713/2019. [2020/3905]  
En el present procediment seguit a instàncies d'Aicha Beghdad Benabbad contra Mohammed El Ayadi, passaport núm. \*\*\*373\*\*\*\*, s'ha dictat Sentència núm. 271/2019, de 23 de desembre, de 2019:  
  
Procediment: verbal arrendatari núm. 713/2019  
Resolució dictada: Sentència núm. 271/2019 de 23.12.2019.  
Jutjat on les persones interessades poden tindre coneixement del contingut integre de la resolució:  
Jutjat de primera instància núm. 2 Benidorm (Alacant)  
Passeig dels tolls s/n  
03219-Benidorm (Alacant)  
Recurs que es pot interposar: recurs d'apel·lació davant d'aquest Jutjat, en el termini de vint dies a partir del següent a la seua notificació, recurs del qual coneixerà l'Audiència Provincial d'Alacant, amb els corresponents depòsits previs.  
Atés que aquest demandat, Mohammed El Ayadi, passaport núm. \*\*\*373\*\*\*\*, es troba en parador ignorat, s'expedeix el present a fi que li servisca de notificació de forma deguda conforme amb el que es preveu en la Instrucció 6/2012 de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades.  
Conforme amb la Llei orgànica 15/1999, de 13 de desembre, de protecció de dades de caràcter personal, i altra legislació vigent en la matèria, les dades contingudes en la present resolució/ comunicació/compareixença/ són confidencials, queda prohibida la seua transmissió o comunicació pública per qualsevol mitjà o procediment, i s'han de tractar exclusivament per a les finalitats pròpies de l'Administració de Justícia.  
  
Benidorm, 13 de febrer de 2020.- La lletrada de l'Administració de justícia: María Engracia Román Ivorra.
Diari Oficial de la Generalitat Valenciana


Sumari del DOGV 8798, del 27-04-2020 (2020/2688)

Notificació de la sentència dictada en el procediment ordinari número 287/2017.
-------------------------------------------------------------------------------

### Dades del document

Número de DOGV
:   8798

Data del DOGV
:   27-04-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/2688


Organisme emissor
:   Jutjat de Primera Instància i Instrucció Número 2 de Mislata

Tipus de document
:   Edicte

Notificació de la sentència dictada en el procediment ordinari número 287/2017. [2020/2688]  
En el present procediment seguit a instàncies d'Unión de Crèditos Inmobiliarios, SA, contra Mario Benjamín Pando Nieves i Ever Cuenca Cango s'ha dictat sentència, la capçalera i la part dispositiva de la qual diuen literalment:  
Primer. El 28-4-17, Unión de Crèditos Inmobiliarios, SA, a través de la seua representació processal, va presentar demanda de judici ordinari contra Ever Cuenca Cango i Mario Benjamín Pando Nieves.  
Estime íntegrament la demanda formulada per Unión de Créditos Inmobiliarios, SA, contra Ever Cuenca Cango i Mario Benjamín Pando Nieves i es condemna a la demandada al pagament de 249.530,39 euros corresponents 45.024,35 euros en concepte de quotes vençudes i impagades fins a la data de resolució del contracte de préstec, 204.506,04 euros en concepte de capital pendent d'amortitzar des de la data de resolució del contracte, així com la condemna d'Ever Cuenca Cango i Mario Benjamín Pando Nieves a abonar els interessos legals que es reporten sobre l'anterior import des de la data de resolució del contracte de préstec fins hui en què es dicte sentència i interessos processals; declare que aquestes quantitats poden realitzar-se en execució de sentència amb càrrec a la garantia hipotecària atorgada a favor de l'UCI sobre les finques registrals 6791 descrita amb el núm. 1 inscrita en el Registre de la Propietat de Xirivella i la finca número 3392 descrita amb el núm. 2, inscrita en el Registre de la propietat número 15 de València, sense perjudici de quantes altres mesures executives puguen sol·licitar-se, i acordar-se en execució de sentència, amb imposició de costes a la demandada.  
Contra aquesta sentència es pot interposar un recurs d'apel·lació conforme amb la Llei d'enjudiciament civil, que haurà d'interposar-se en el termini de vint dies, comptats des de la notificació.  
I atés que es troba el demandat, Mario Benjamín Pando Nieves, en parador ignorat, s'expedeix aquest edicte a fi que li servisca de notificació en deguda forma.  
  
Mislata, 21 de febrer de 2020.- El lletrat de l'Administració de justícia: Luis de la Rubia Comos.